*Untuk maklumat mengenai program realiti televisyen, lihat MyTeam (siri TV Malaysia).*

**Kelab Bola Sepak United Plantations Berhad-MyTeam**, atau **UPB-MyTeam FC**, adalah merupakan pasukan telah ditubuhkan dari sekumpulan pemain dari pelbagai latar belakang yang dikumpulkan bersama oleh bekas pemain kebangsaan Malaysia, Serbegeth Singh. 

MyTeam mengambil bahagian dalam perlawanan pertunjukan menentang pasukan kebangsaan Malaysia pada 28 Mei 2006. Walau bagaimanapun MyTeam tewas 1-2. MyTeam kemudiannya dijemput untuk menyertai Liga Perdana Malaysia bagi musim 2007.

Sejarah
-------

### Idea

Ahli politik Malaysia, Khairy Jamaluddin dan DJ radio Jason Lo adalah orang-orang di sebalik tabir pembentukan MyTeam. Ideanya adalah untuk mendapatkan 22 pemain bukan profesional yang dipilih daripada ujian pemilihan yang diadakan merentas Malaysia bagi bertanding merentasi skuad kebangsaan Malaysia.

Idea ini telah diwar-warkan sebagai satu revolusi bola sepak tempatan dan satu kempen media besar-besaran telah dilancarkan untuk menarik minat di kalangan muda-mudi untuk mencungkil bakat mereka. Perlancaran program ini telah dilakukan di Planet Hollywood, Kuala Lumpur .

### Pemilihan

Cara memilih pemain dalam MyTeam adalah seperti berikut:

* Pemain yang tidak menggunakan bola sepak sebagai kerja utama;
* Berumur 17 tahun ke atas;
* Boleh berlari 100m dalam 10 saat.

Krew MyTeam telah menjelajah ke 13 buah negeri di Malaysia untuk memilih tiga pemain terbaik di setiap negeri yang mereka kunjungi untuk diserapkan ke Bukit Jalil. Antara 39 permain yang berjaya menyertai MyTeam, hanya 22 yang berjaya masuk ke senarai terakhir pasukan MyTeam.

### Perlawanan

Perlawanan antara MyTeam dan pasukan Malaysia, telah berlangsung pada 28 Mei 2006 di Stadium Nasional Bukit Jalil. Perlawanan bermula pada pukul 8.45 malam. Menjelangnya perlawanan tersebut, satu kontoversi telah berlaku di mana Setiausaha Agung Persatuan Bola Sepak Malaysia (FAM) pada masa itu, Datuk Seri Dr Ibrahim Saad mengatakan MyTeam hanyalah pasukan 'mee segera'.

Terdapat juga satu spekulasi mengenai "pasukan kebangsaan" yang akan bermain menentang MyTeam. Sebahagian memberi petunjuk bahawa FAM akan menghantar pasukan bawah 20 tahun untuk bermain menentang MyTeam. Manakala segelintir peminat mengatakan bahawa pasukan utama Malaysia akan hadir. Akhirnya, pasukan "Malaysia" yang bermain menentang MyTeam adalah merupakan satu campuran pemain senior dan bawah 20 tahun yang diuruskan oleh K. Rajagopal iaitu jurulatih pasukan bawah 20 tahun Malaysia.

MyTeam memeranjatkan Malaysia dengan mendahului pada awal babak pertama sebelum tewas dengan jaringan Mohd Aidil Zafuan Abdul Radzak dan Farderin Kadir. Dalam perlawanan tersebut juga menyaksikan Mohd Zaquan Adha Abdul Radzak di buang padang.

### Selepas Perlawanan

Perlawanan ini telah menarik minat kebanyakan peminat bola sepak Malaysia, namun masih ada yang meragui bahawa program MyTeam akan "merevolusikan bola sepak Malaysia".

Sungguhpun menang dalam perlawanan ini, namun persembahan pasukan Malaysia dikatakan agak hambar jika dibandingkan dengan sebuah pasukan amatur berlawan dengan mereka.

Rasmi
-----

**Pengurusan Kelab (2007–08)**

| Nama | Kewarganegaraan | Tugas |
| --- | --- | --- |
| Khairy Jamaluddin Abu Bakar | Malaysia | Pengerusi/Presiden |
| Jason Lo | Malaysia | Timbalan Pengerusi/Timbalan Presiden & Pengurus Pasukan |
| Ruben Emir Gnanalingam | Malaysia | Naib Presiden |
| Martin Bek-Nielsen | Denmark / Malaysia | Naib Presiden |
| Muhammad Yakub Hussaini | Malaysia | Naib Presiden & Pembantu Pengurus |
| Dax Muhamad | Malaysia | Setiausaha |
| Al-Naliq Hasmi | Malaysia | Pembantu Setiausaha Umum |
| T. Kunaseelan | Malaysia | Setiausaha Umum (Pasukan Piala Presiden) |
| Aqliff Shane Casey | Malaysia | Bendahari Kehormat |
| Safirul Azli Abu Bakar | Malaysia | Pegawai Media |
| Ismail Ibrahim | Malaysia | Pengurus Peralatan |
| Shamim Imran | Malaysia | Penganalisa Perlawanan |
| Herman Antoni | Indonesia | Kit Man |
|

**Staf Teknikal (2007–08)**

| **Nama** | **Kewarganegaraan** | **Tugas** |
| --- | --- | --- |
| Jason Lo | Malaysia | Pengurus Pasukan |
| Bojan Hodak | Croatia | Ketua Jurulatih |
| Khan Hung Meng | Malaysia | Ketua Jurulatih |
| Abdul Rashid Hassan | Malaysia | Jurulatih Penjaga Gol |
| Luiz Pablo Pozzuto | Argentina | Jurulatih/Pakar Motivasi/Penganalisis |
| Jacob Joseph | Malaysia | Jurulatih Skuad Piala Presiden |
| Mohd Azrilreza Azman | Malaysia | Fisioterapi |
|

Pencapaian
----------

| Pertandingan | Juara | Naib Juara |
| --- | --- | --- |
|
|
| Liga Perdana Malaysia |  | 2007 |

Bekas Pemain
------------

**Pemain Luar Negara**

* Croatia Dejan Miljanovic
* Croatia Matej Bogdanovic
* Croatia Marin Mikac
* Croatia Miljan Radovic

**Pemain Tempatan**

* Malaysia Mohd Nizaruddin Yusof
* Malaysia Yosri Dermaraju
* Malaysia Mohd Fairuz Mohd Noor
* Malaysia Syed Mohd Abdul Ghafar Syed Amir
* Malaysia Mohd Sollahuddin Mohd Said
* Malaysia Junaidi Daud
* Malaysia Md Azril Abd Hamid
* Malaysia K. Thiruventhan
* Malaysia Mohd Fairus Alias
* Malaysia Khairul Izwan Jamaluddin

**Pemain dengan dua kerakyatan**

* Denmark/Malaysia Martin Bek Nielsen

Ketua Jurulatih
---------------

| Tahun | Jurulatih |
| --- | --- |
| 2006 - | Croatia Bojan Hodak |

Pautan luar
-----------

* Laman rasmi MyTeam

| * l
* b
* s
Pasukan Bertanding 2012 Liga Super Malaysia |
| --- |
| Felda United FC · Johor FC · Kedah FA · Kelantan FA · Kuala Lumpur FA · Negeri Sembilan FA · PBDKT T-Team FC · Perak FA · PKNS FC · Sabah FA · Sarawak FA · Selangor FA · Singapore Lions · Terengganu FA |